Call DW บนหุ้นกลุ่มรับเหมา ปรับตัวบวกสวนตลาด
Call DW บนหุ้นกลุ่มรับเหมา ปรับตัวบวกสวนตลาด
24 ก.ย. 2558

บล.แมคควอรี(ประเทศไทย) ระบุว่า วานนี้ Call DW อ้างอิงบนหุ้นรายตัว ส่วนใหญ่ปรับตัวลดลงตามดัชนี โดย DW อ้างอิงบนหุ้นกลุ่มธนาคาร เช่น SCB28C1601A -11.1%, KTB28C1512A -7.7% ในขณะที่หุ้นอ้างอิง ปรับตัวลดลง – 2.51% และ 1.16% ตามลำดับ ส่วน Call DW บนหุ้นกลุ่มรับเหมา ปรับตัวบวกสวนตลาด เช่น ITD28C1512A +3.8%, CK28C1602A +12% เปรียบกับหุ้นแม่ที่ปรับตัวเพิ่ม 1.2% และ 2.73% นอกจากนี้ Call DW บนหุ้น QH ปรับตัวเพิ่มขึ้นโดดเด่นด้วยเช่นกัน โดย QH28C1512A +21.1% ขณะที่หุ้นอ้างอิงปรับตัวเพิ่มขึ้น 4.0%
ด้าน SET50 DW วานนี้ราคาผันผวนปรับตัวขึ้นลงรุนแรง ตามดัชนีตลาดหุ้นไทย โดยสัญญาซื้อขายล่วงหน้า S50U15 เคลื่อนไหวระหว่างวัน ในกรอบกว้างถึง 13.2 จุด (ส่วนต่างระหว่างจุดซื้อขายสูงสุดและต่ำสุด) ทำให้ปริมาณซื้อขายบน SET50 DW ทั้ง Call และ Put หนาแน่น ยกตัวอย่าง SET50 DW28 ที่นักลงทุนให้ความสนใจได้แก่ S5028C1510A S5028C1511B S5028P1510A และ S5028P1511A เป็นต้น
 
สิ้นวัน นักลงทุนซื้อสุทธิหนาแน่นใน Call DW ในหุ้นค่อนข้างกระจายตัวได้แก่ CPF28C1512A 5.9 ล้านหน่วย BH28C1603A 4.0 ล้านหน่วย และ SCC28C1510A 3.0 ล้านหน่วย เป็นต้น ขณะที่นักลงทุนให้น้ำหนักแรงขายสุทธิในDW ที่อ้างอิงบนหุ้น QH BANPU และ JAS ที่ 10.6 ล้านหน่วย 4.8 ล้านหน่วย และ 3.8 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 33,596.33 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,971.57 ล้านบาท
คิดเป็น 5.9%
 
ราคาที่เปลี่ยนแปลงไป (%)  ของ DW คำนวณโดยใช้ราคาเสนอซื้อปัจจุบัน (Current Bid Price) ของ DW เปรียบเทียบกับราคาเสนอซื้อสุดท้าย โดยราคาเสนอซื้อสุดท้าย เป็นราคาเสนอซื้อ ณ เวลาประมาณ 30 วินาทีก่อน Call market (16.30 น.) ของวันทำการก่อนหน้า อย่างไรก็ตาม นักลงทุนควรศึกษาตารางราคาของ DW แต่ละรุ่นก่อนการลงทุนเสมอ 